S-1034/2011

Mál þetta, sem dómtekið var þann 19. desember 2011, er höfðað með ákæru útgefinni af lögreglustjóranum á höfuðborgarsvæðinu 20. september 2011 á hendur R-x-x C-x-x T-kk-þgf, kt. 000000-0000, Birkiholti 5, Álftanesi,

fyrir líkamsárás, með því að hafa, aðfaranótt sunnudagsins 27. desember 2009, utandyra við verslun 10-11 við Austurstræti 17 í Reykjavík, slegið K-kvk-þf G-kvk-þf, kt. 000000-0000, hnefahöggi í höfuðið, með þeim afleiðingum að hún skall upp að rúðu verslunarinnar og féll í götuna og hlaut hrufl- og skrapsár á báðum olnbogum, bólgu yfir vinstra kinnbeini og roða og mar við neðra augnlok, kúlu á ennið hægra megin, væg eymsli yfir kjálka hægra megin og eymsli á vinstra læri.

(Mál nr. 007-2009-80932)

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

fyrir umferðarlagabrot, með því að hafa föstudaginn 7. júlí 2011, ekið bifhjólinu VN-388 án ökuréttinda og ófær um að stjórna því örugglega vegna áhrifa ávana- og fíkniefna (í þvagi fannst amfetamín og tetrahýdrókannabínólsýra) um Hafnarfjarðarveg með allt að 110 km hraða á klst., stöðvað bifhjólið á rauðu beygjuljósi við Engidal með fyrirhugaða akstursstefnu suður Fjarðarhraun, ekki sinnt stöðvunarmerkjum lögreglu, er hún hugðist hafa tal af honum vegna þessa heldur ekið af stað gegn rauðu ljósi suður Fjarðarhraun, síðan inn á Reykjanesbrautina til suðurs, skipt ítrekað um akreinar án þess að nota stefnumerki og án tillits til umferðar, á vegkafla að Lækjargötu með allt að 130 km hraða á klst., haldið áfram um Reykjanesbraut og inn á afrein að Strandgötu þar sem hann hafnaði utanvega, en stöðvaði hjólið skömmu síðar þar sem lögregla handtók hann. Leyfður hámarkshraði á Hafnarfjarðarvegi og Reykjanesbraut var 60 km á klst.

(Mál nr. 007-2011-40823)

Telst þetta varða við 1. mgr. 4. gr., 1. og 3. mgr. 5. gr., 2. mgr. 31. gr., 1., sbr. 3., mgr. 37. gr. og 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Sækjandi lét bóka að lýsing á afleiðingum sé að ákærði hafi valdið kúlu á enni hægra megin og vægum eymslum yfir kjálka hægra megin. Öðru varðandi lýsingu á afleiðingum er fallið frá.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru og vísan til bókunar sækjanda. Engar óskir hafa komið fram um að fram fari aðalmeðferð í málinu.

Ákærði er fæddur 25. september 1989 og hefur einu sinni árið 2008 hlotið 100.000 króna sekt fyrir brot gegn 219. gr. almennra hegningarlaga og 36 og 48. gr. umferðarlaga (akstur án réttinda). Þann 7. september 2010 fékk hann 2 mánaða skilorðsbundið fangelsi til 2 ára, fyrir brot gegn 217., 1. mgr. 157. og 245. gr. almennra hegningarlaga auk aksturs án réttinda. Brot ákærða nú gegn 217. gr. almennra hegningarlaga telst ekki stórfellt auk þess sem það er hegningarauki við síðastnefndan dóm og varðar sektum eins brot hans nú gegn umferðarlögum sem einnig varðar sviptingu ökuréttar í 6 mánuði bæði vegna ofsaaksturs og fíkniefnaaksturs.

Er refsing ákærða hæfilega ákveðin 270.000 króna sekt og vararefsing sektar 20 daga fangelsi. Rétt þykir að láta skilorðsdóminn frá 7. september 2010 haldast sbr. 60. gr. almennra hegningarlaga. Þá verður ákærði dæmdur til þess að greiða sakarkostnað eins og segir í dómsorði.

K-kvk-nf Ó-kvk-nf E-kvk-nf ftr. lögreglustjórans á höfuðborgarsvæðinu sótt málið. Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, R-kk-nf K-kk-nf T-kk-nf, greiði 270.000 króna sekt til ríkissjóðs innan fjögurra vikna frá birtingu dómsins en sæti ella fangelsi í 20 daga.

Ákærði sæti sviptingu ökuréttar í 6 mánuði frá birtingu dómsins.

Ákærði greiði 153.261 krónu í sakarkostnað þ.m.t. málsvarnarlaun skipaðs verjanda síns, J-kk-ef E-kk-ef hrl., 52.000 krónur að meðtöldum virðisaukaskatti.

S-kk-nf S-kk-nf